SIS พุ่ง 5% ลุ้น Q4 ฟื้น รับยอดขาย Mi เพิ่ม-ธุรกิจคลาวด์หนุน
SIS พุ่ง 5% ราคาแตะ 31.25 บ. ลุ้นผลงานไตรมาส 4/65 ฟื้น รับยอดขาย Mi เพิ่ม-ธุรกิจคลาวด์หนุน โบรกเพิ่มคำแนะนำเป็น “ซื้อ” เคาะเป้า 33 บ.
SIS พุ่ง 5% ราคาแตะ 31.25 บ. ลุ้นผลงานไตรมาส 4/65 ฟื้น รับยอดขาย Mi เพิ่ม-ธุรกิจคลาวด์หนุน
13 ก.ย. 2565

ผู้สื่อข่าวรายงานว่า วันนี้ (13 ก.ย.65) ราคาหุ้น บริษัท เอสไอเอส ดิสทริบิวชั่น (ประเทศไทย) จำกัด (มหาชน) หรือ SIS ล่าสุด ณ เวลา 15:51 อยู่ที่ระดับ 31.25 บาท บวก 1.50 บาท หรือ 5.04% สูงสุดที่ระดับ 31.50 บาท ต่ำสุดที่ 29.25 บาท ด้วยมูลค่าซื้อขาย 66.32 ล้านบาท

ทั้งนี้ บล.ดาโอ ระบุในบทวิเคราะห์ (6 ก.ย.65) ปรับคำแนะนำ SIS ขึ้นเป็น “ซื้อ” จากเดิม “ถือ” เพื่อสะท้อนผลกระทบจากความเสียงด้านการดำเนินงานที่ลดลง ขณะที่คงราคาเป้าหมายที่ 33 บาท อิง PER ปี 65 ที่ 14 เท่า มองเป็นบวกมากขึ้นภายหลังการพูดคุยกับผู้บริหาร โดยเป็นผลของ 1) แนวโน้มรายได้ที่จะกลับมาเพิ่มขึ้นในไตรมาส 4/65 จากที่หดตัวเมื่อไตรมาสที่แล้ว และต่อเนื่องในปี 66 จากงานกลุ่ม Value ที่จะเพิ่มขึ้นควบคู่การเปิดตัวสมาร์ทโฟน Mi ใหม่ที่ได้ร่วมมือกับ Leica และ Sony หนุนให้ average ticket size และ GEM เพิ่มขึ้น
รวมทั้ง 2) รายได้ธุรกิจ cloud จะเพิ่มขึ้นต่อเนื่อง จากการเพิ่มพาร์ทเนอร์ใหม่อย่าง Azure (Microsoft cloud ที่มียอดขายเป็นอันดับ 2 รองจาก aws) ทำให้ปัจจุบันบริษัทเป็นผู้จัดจำหน่ายบริการ cloud ที่หลากหลาย ทั้ง SIS Cloud, aws, Azure, Alibaba cloud และ HPE Greenlake และ 3) ผลกระทบจากการดำเนินงานด้านต่างๆ ที่เริ่มจำกัด
ทั้งนี้คงประมาณการกำไรสุทธิปี 65 ที่ 828 ล้านบาท เพิ่มขึ้น 5% เมื่อเทียบจากปีก่อน และปี 66 ที่ 888 ล้านบาท เพิ่มขึ้น 7% เมื่อเทียบจากปีก่อน โดยเป็นผลของ 1) รายได้ปี 65 ที่จะลดลง 5% เมื่อเทียบจากปีก่อน จากยอดขายกลุ่ม Volume ที่ลดลงจากการกลับมาทำงาน on site และยอุดขาย Phone ที่กลับสู่ระดับปกติ ขณะที่รายได้ปี 66 จะกลับมาขยายตัวที่ 6% เมื่อเทียบจากปีก่อน จากการเพิ่มประเภทสินค้า, พาร์ทเนอร์ และบริการอย่างต่อเนื่อง และ 2) GPM ปรับตัวดีขึ้นเป็น 6.3% จากสัดสวนยอดขายกลุ่ม Value (high margin) ที่เพิ่มขึ้น